June 18; 1914 | 
NATURE 
417 
OPENING OF THE NEW PHYSIOLOGICAL 
LABORATORY AT CAMBRIDGE. 
Honorary DEGREES CONFERRED. 
HE Public Orator (Sir John Sandys) delivered the 
following speeches in presenting to the Chan- 
cellor (Lord Rayleigh) the several distinguished 
recipients of the honorary degrees conferred on the 
occasion of the opening of the new physiological 
laboratory at Cambridge on June 9 :— 
Hon. LED 
H.R.H. Prince ARTHUR OF CONNAUGHT, K.G., K.T., 
GG .O: 
Gratias, quae Principi feliciter ad nos advecto patria 
in lingua feliciter redditae sunt, etiam Academico in 
sermone eidem libenter reddimus. _Salutamus Vic- 
toriae Reginae et Principis Alberti, Cancellarii nostri, 
nepotem acceptissimum, Ducis Arthuri filium unicum, 
Principem patriae devotissimum, Principem in luce 
publica plurima cum laude versatum. Regis nostri 
in nomine olim ad extremam Orientis oram honoris 
causa plus quam semel missus est; Regia artium in 
Academia nuper pictoribus nonnullis consilia sobria, 
consilia sana, commendavit; nostram denique ad 
litterarum et scientiarum Academiam hodie allatus, 
aedificium novum physiologiae studiis dedicatum 
auspiciis optimis mox inaugurabit. Physiologiae inter 
leges memoratu dignum est Horatianum  illud :— 
‘fortes creantur fortibus et bonis.” Iuvat igitur 
Ducis fortissimi et optimi, abhinec annos undecim 
Doctoris nosfri nominati, heredem dignissimum laurea 
eadem hodie coronare. 
THE RicHut Hon. Viscount ESHER, G.C.V.O., 
G.C.B., M.A., Trinity College. 
Sequitur deinceps iudicis summi, alumni nostri, 
filius, vir et inter’ Etonenses et in Collegio nostro 
maximo educatus, deinde regni totius senatoribus 
suffragio electis per quinquennium additus, Ducis 
Devoniae Cancellarii nostri filio, postea Cancellario 
nostro, fere eodem tempore adiutor acerrimus. Nuper 
etiam Academiam nostfam magnopere adiuvit, et 
aliorum in nos liberalitatem generosissimam excitavit. 
Viri huius ductu prospero, aureus ille donorum rivus 
Academiae nostrae in silvas defluxit; eiusdem auxilio, 
etiam in clivo quodam saluberrimo salutis templum 
illud nuper aedificatum est, ubi hereditatis (ut aiunt) 
leges professor noster novus investigabit, cuius cathe- 
dra alumni nostri magni nomine in perpetuum orna- 
bitur, Arthuri Balfour. Ergo, in colle nobis propinquo, 
a professore nostro, etiam in aliis rerum naturae pro- 
vinciis, Horatianum illud verum esse comprobabitur :— 
est in iuvencis, est in equis patrum 
virtus, neque imbellem feroces 
progenerant aquilae columbam. 
Tue Ricgut Hon. BARON MOULTON oF Bank, M.A., 
F.R.S., Honorary Fellow of St. John’s, and late 
Fellow of Christ’s. 
Adsurgit proximus Collegii Divi Ioannis alumnus, 
vir abhinc annos quadraginta sex in studiis mathe- 
maticis locum omnium summum adeptus, qui, Christi 
in Collegio socius electus, etiam iuris in provincia 
honorum publicorum ad culmina summa _pervenit. 
Olim in legibus ad scientiam machinalem _pertin- 
entibus inclaruit; nuper etiam medicinae de scientia 
illo die praeclare meritus est, quo experimenta quae- 
dam generis humani saluti necessaria esse luculenter 
comprobavit. Ergo non modo Archimedis sed etiam 
Aesculapi alumnis iure optimo erit acceptissimus. 
Ceterum haec omnia, peritis non ignota, hodie neque 
(ut Tullius ait) ad vivum resecanda, neque (ut mathe- 
‘NO. 2329, VOL. 93] 
matici dicunt) ad infinitum producenda. Inter omnes 
constat iudicem tam conspicuum iuris doctorem hodie 
merito creari. 
COLONEL STARLING MEUx BENSON, Master of the 
Drapers’ Company. 
Inter societates illas Londinienses, quae divitiarum 
amplitudine et liberalitatis laude excellunt, una est 
quae propterea nostrum omnium animis identidem 
obversatur, quod non modo agri culturae studium 
inter nos magnopere adiuvit, sed etiam, munificentia 
hodie imprimis memorabili, aedifictum novum physio- 
logiae studiis dedicatum nobis donavit. Ut in socie- 
tatem illam munificam animum nostrum gratum 
aliquatenus indicemus, societatis totius magistrum 
titulo nostro libenter decoramus, virum qui, olim inter 
milites spectandus, linteonum (ut aiunt) in societate 
liberalissima, pacis in artibus iam dudum__ floruit. 
Hodie saltem ‘‘cedant arma togae,”” dum militum 
tribunum, etiam pacis in artibus praeclarum, purpura 
nostra honoris causa vestimus. 
Hones SiG) 
Sir WiLt1aM OSLER, Bart., M.D., F.R.S., 
Regius Professor of Medicine, Oxford. 
Caritatis vinculo triplici nobiscum est coniunctus 
medicus illustris, vir inter fratres nostros Canadenses 
et inter consobrinos nostros transmarinos medicinam 
praeclare professus, et inter sororis nostrae venerabilis, 
sororis nostrae Oxoniensis silvas, professoris medi- 
cinae regio munere ornatus. Peritis nota sunt ea, 
quae, aut solus aut cum aliis consociatus, in magna 
voluminum serie de medicina disputavit. | Pluribus 
loquuntur ea quae de animo aequo, de consiliis ad 
vitae finem perfectum spectantibus conscripsit. Nobis 
autem idcirco potissimum dilectus est, quod medicinae, 
litterarum renascentium in saecculo, studiis devotis- 
simus, inter nosmet ipsos egregie laudavit virum et de 
Oxoniensibus et de Cantabrigiensibus praeclare 
meritum, regiae medicorum societatis conditorem 
illum, Thomam Linacre. 
Sir Davip Ferrier, M.D., F.R.S., 
Emeritus Professor of Neuropathology, 
King’s College, London. 
Progreditur deinceps vir inter Aberdonenses, Edin- 
enses, Heidelbergenses olim educatus, inter Londini- 
enses denique et ‘‘neuropathologiam” (ut aiunt) et 
artem medendi praeclare professus. Viri huius et 
collegarum eius peregre docentium experimentis didi- 
cimus, cerebri duplicis corticem non totum corporis 
totius motus moderari, sed partem aliam ad aliam 
corporis partem pertinere; cerebri in parte una videndi 
sensum, in alia sensum audiendi collocari. Tali 
autem ex scientia morborum  varietates quaedam 
melius inter sese dignoscuntur, vitaeque humanae 
dolores multum minuuntur. Abhine annos quattuor 
et triginta inter doctores nostros honoris causa libenter 
numeravimus generis humani amicum illum, losephum 
Lister: hodie vero, saeculo in novo, etiam alium 
generis humani amicum titulo nostro non minus 
libenter decoramus. 
Sir EpwarpD ScuHirer, F.R.S., 
Professor of Physiology, Edinburgh. 
Urbis Edinensis, Athenarum illarum Caledonicarum, 
Academia ad nos misit physiologiae professorem illus- 
trem, cuius opera, ad histologiae et physiologiae 
scientiam pertinentia, physiologiae et medicinae 
studiosis iam dudum cognita sunt. Omnibus autem 
nota sunt experimenta illa, per quae homines in 
fluctibus submersi, respiratus artificiosi auxilio, ad 
vitam revocantur. Olim rex ipse Olympi Aesculapio 
